stanford-oval/wikipedia huggingface dataset:
פאולה וליאון

| --- | --- |

פאולה וליאון, באולפן התוכנית, ספטמבר 2018
 שיר הנושא:  Safe and sound, קפיטל סיטיס
 סוגה:  בריאות, תזונה, צרכנות, תרבות, אקטואליה ובידור
 יוצרים:  קשת 12 (קשת)
 מנחים:  פאולה רוזנברג, ליאון רוזנברג 
 משתתפים:  אורחים באולפן
 ארץ מקור:  ישראל 
 שפות:  עברית 
 הפקה
 חברת הפקה:  אולפני הרצליה שידורי קשת
 אתר צילומים:  אולפני הרצליה
 אורך פרק:  כשעתיים
 שידור
 רשת שידור:  קשת 12
 פורמט (תמונה):  16:9
 תקופת שידור מקורית:  נובמבר 2017 – אוקטובר 2023
 
סמליל התוכנית הקודם
פאולה ולִיאון הייתה תוכנית בוקר של ערוץ קשת 12. היא שודרה בשידור חי בימים א'–ה' החל מהשעה 09:35, אחרי "חדשות הבוקר", בהגשתם של בני הזוג פאולה רוזנברג וליאון רוזנברג.
התוכנית שודרה מאולפני הרצליה ועסקה בנושאי לייף סטייל הקשורים לבריאות, תזונה, צרכנות, בידור ואקטואליה.
היסטוריה

לפני "פאולה וליאון" הגישו זוג המנחים פאולה וליאון רוזנברג יחד שתי תוכניות ששודרו בערוץ 2: "חשבון משותף" ו"בוקר בריא".
את "חשבון משותף" הנחו מ־8 בפברואר 2015 בימים א'–ג' בשעה 15:45, עד 31 במאי 2015. את "בוקר בריא" הנחו בערוץ 2, מ־11 באוקטובר 2015 בשעות הבוקר, עד פיצול ערוץ 2 ב־1 בנובמבר 2017.
בנובמבר 2017, עם פיצולו של ערוץ 2, שם התוכנית שונה ל"פאולה וליאון", לצד שינוי באופי התוכנית: מתוכנית שעיסוקה העיקרי הוא בנושא הבריאות, לתוכנית העוסקת בנושאי לייף סטייל – בריאות, תזונה, צרכנות, בידור ואקטואליה.
באוקטובר 2023, בשל מלחמת חרבות ברזל והמעבר לשידורי חדשות בלבד, הופסק שידור התוכנית והחוזה של המנחים עם קשת 12 הסתיים ולא חודש.
ראו גם

חדשות הבוקר
שישי בבוקר (קשת 12)
הערות שוליים

↑  ערן סויסה, על רקע המצב הביטחוני: האם זהו הסוף של "פאולה וליאון"?, באתר ישראל היום, 3 בינואר 2024
↑  על רקע המלחמה: החוזה של פאולה וליאון הסתיים - ולא חודש, באתר וואלה, 3 בינואר 2024
דילן טונס

| --- | --- |

טונס ב-2015
 לידה:  1 במרץ 1992 (בן 32) דיסט, פלנדריה
 גובה:  181 ס״מ 
 משקל:  64 ק"ג 
 תחום:  כביש
 התמחות:  רב גוני
 קבוצה נוכחית:  קופידיס
 קבוצות עבר:  BMC Racing Team (2015–2018)   קבוצת בחריין–ויקטוריוס (2022-2019)   ישראל - פרמייר טק (2024-2023)
 הישגי שיא:  הטור של פולין (2017)   המרוץ הארקטי של נורווגיה (2017)   קטע בטור דה פראנס (2019)   טור דה וואלני (2017)
 
דילן טונס (בהולנדית: Dylan Teuns; נולד ב-1 במרץ 1992) הוא רוכב אופני כביש בלגי בקבוצת קופידיס.
ביוגרפיה

טונס נולד בדיסט שבפלנדריה.
כחובבן, הוא רכב משנת 2011 עד שנת 2014 בקבוצת "יונג פלנדרן".
ביוגרפיה > BMC Racing Team (2015–2018)

ב-2015, הצטרף טונס לקבוצת BMC Racing Team (אנ') מסבב ה-UCI World Tour. הוא סיים שלישי במרוץ החד יומי "וולטה לימבורג קלאסיק" וסיים רביעי בטור של בלגיה, 1:28 דקות מגרג ואן אוורמאט המנצח. הוא סיים במקום ה-11 בטור של אוסטריה, כשהתוצאות הטובות ביותר שלו במרוץ הם מקום 3 בקטע הפרולוג ומקום 6 בקטע ה-6.
בעונת 2016 ערך טונס את הופעת הבכורה שלו בגרנד טור, כאשר נבחר לוואלטה אספנייה. התוצאה הטובה ביותר שלו במרוץ הייתה מקום 10 בקטע ה-9.
ב-2017, רשם טונס את ההישג הגדול הראשון שלו, כשסיים במקום השלישי בלה פלש ואלון, שנייה לאחר אלחנדרו ולוורדה המנצח, כשדן מרטין נמצא בין שניהם. הוא ערך את הופעת הבכורה שלו בג'ירו ד'איטליה אך לא בלט, כשהתוצאה הבכירה שלו הייתה מקום 20 בקטע ה-6. הוא סיים שמיני בגרנד פרי קרמי. לאחר מכן החלה הפריצה של טונס, ראשית הוא ניצח בטור דה וואלני, לאחר שגם ניצח את הקטע השלישי והחמישי במרוץ. טונס גם ניצח את קטגוריית הנקודות. לאחר מכן הוא ניצח בטור של פולין לאחר שניצח את הקטע השלישי, כשהוא מקדים את פטר סאגאן ואת רפא מייקה. בדירוג הכללי, הקדים טונס את מייקה ב-2 שניות ואת ווט פולס ב-3 שניות.
לאחר המרוץ הזה, ניצח טונס את המרוץ הארקטי של נורווגיה, כשהוא מנצח את הקטע הראשון והאחרון. טונס גם ניצח את קטגוריית הרוכב הצעיר ואת קטגוריית הנקודות. לקראת סוף העונה, סיים במקום ה-6 בגרנד פרי דה וואלני.
את עונת 2018 פתח טונס בדובאי, כשסיים במקום ה-11 בדובאי טור. הוא סיים במקום ה-6 בפריז - ניס, 32 שניות מהמנצח מארק סולר. טונס גם סיים שני בקטע ה-7, 8 שניות אחרי סיימון ייטס שניצח את הקטע. הוא סיים במקום ה-11 בטור של חבל הבסקים ובמקום ה-7 בחץ ברבנט.
טונס לא הצליח לשחזר את הישגו משנה שעברה וסיים במקום ה-5 בטור של פולין, 27 שניות אחרי מיכל קוויאטקובסקי המנצח. טונס סיים פעמיים במקום השני, בקטע ה-4 ובקטע ה-5. טונס נבחר שוב לוואלטה אספנייה, הפעם הוא היה הרבה יותר קרוב לניצחון מאשר בפעם הקודמת שהשתתף, הוא סיים 3 בקטע ה-9, 5 בקטע ה-11, 4 בקטע ה-12 ו-3 בקטע ה-13. התוצאה הטובה ביותר שלו במרוץ הייתה מקום 2 בקטע ה-17, 5 שניות אחרי מייקל וודס שניצח את השלב. בסופו של דבר סיים טונס במקום ה-33 הכללי. הוא סיים שלישי בג'ירו דל'אמיליה. אך השיג את ההישג הגדול שלו במונומנט עד כה, כאשר בג'ירו די לומברדיה, טונס סיים שלישי, כשהוא מנצח את הקרב על המקום הזה את ריגוברטו אוראן, טים ולנס, יון איזאגירה, רפא מייקה ודומניקו פוצוביבו. בהפרש של 43 שניות מהמנצח טיבו פינו ו-11 שניות מהמקום השני, וינצ'נצו ניבאלי.
ביוגרפיה > בחריין מרידה (2019–2022)

לאחר מיזוגה של BMC עם קבוצת CCC הפולנית, הצטרף טונס לבחריין מרידה. הוא סיים חמישי בוולטה אה ולנסיה ועשירי בוואלטה אה אנדלוסיה. הוא סיים חמישי באומלופ הט ניוסבלד ותשיעי במונומנט לייז'–בסטון–לייז'. הוא ניצח את הקטע השני בדופינה ליברה וסיים במקום השישי הכללי, 1:11 דקות אחרי יאקוב פוגלסן המנצח. הוא נבחר לסגל קבוצתו לטור דה פראנס וניצח את הקטע ה-6, כשהוא גובר על ג'וליו צ'יקונה במאות המטרים הניצחונים. הניצחון הזה היה גם הניצחון הראשון של קבוצתו אי פעם בטור דה פראנס. הוא השתתף גם בוואלטה אספנייה, בקטע ה-6, בו סיים במקום השני לאחר שהפסיד לחסוס ארדה בספרינט, הוא עבר להוביל את המרוץ ולבש את חולצת המוביל האדומה. אך הוא לבש אותה רק בקטע ה-7, לאחר שבקטע זה סבל טונס מכושר גרוע והתדרדר עד למקום ה-18 הכללי. בסופו של דבר טונס הצליח להתקדם וסיים את המרוץ במקום ה-12 הכללי, 24:06 דקות מפרימוז' רוגליץ' המנצח.
ב-2020, טונס סיים חמישי בוולטה אה ולנסיה ובוואלטה אה אנדלוסיה, כשבמרוץ האחרון הוא גם מנצח את קטע נגד השעון שהיה הקטע החמישי והאחרון במרוץ.
הערות שוליים

↑  Vuelta a Andalucia 2020 | Stage 5, procyclingstats.com
בן הרמנס

| --- | --- |

הרמנס על הפודיום של חץ ברבנט 2015
 לידה:  8 ביוני 1986 (בן 38) האסלט, בלגיה
 גובה:  188 ס״מ 
 משקל:  73 ק"ג 
 תחום:  כביש
 התמחות:  טיפוס
 קבוצות עבר:  טופספורט פלנדרן - מרקטור (2009)   רדיושק (2010–2011)   רדיושק ניסאן (2012–2013)   BMC Racing Team (2014–2017)   Israel Start-Up Nation (2023 - 2018)   קופידיס (2024)
 הישגי שיא:  הטור של עומאן (2017)   הטור של אוסטריה (2018–2019)   הטור של יוטה (2019)   המרוץ הארקטי של נורווגיה (2021)   חץ ברבנט (2015)
 www.benhermans.be
 
בן הרמנס (בהולנדית: Ben Hermans; נולד ב-8 ביוני 1986) הוא רוכב אופני כביש בלגי מקצועי לשעבר. הרמנס ניצח את הטור של עומאן ב-2017, הטור של אוסטריה ב-2018–2019 והטור של יוטה ב-2019. ההישג הבכיר שלו במרוץ חד-יומי הוא ניצחון בחץ ברבנט (2015).
ביוגרפיה

הרמנס נולד בהאסלט בבלגיה, עיר בלימבורג.
ביוגרפיה > טופספורט פלנדרן - מרקטור (2009)

בשנת 2009 הפך הרמנס למקצוען עם הצטרפותו לקבוצת טופספורט פלנדרן - מרקטור הבלגית. באותה עונה הישגיו הבולטים היו מקום שני ב-GP du canton d'Argovie / GP Gippingen ומקום שביעי באליפות בלגיה.
ביוגרפיה > רדיושק (2010–2011)

ב-2010 הצטרף הרמנס לקבוצת רדיושק האמריקאית, לצד רוכבים כמו לאנס ארמסטרונג, אנדראס קלודן ולוי ליפהיימר. הניצחון הראשון שלו בקריירה הגיע בטור של בלגיה באותה העונה, לאחר שגבר על סטיין דבולדר בספרינט סיום, בדירוג הכללי הגיע הרמנס שישי. לאחר מכן סיים תשיעי בטור של אוסטריה באותה העונה, 5:04 דקות מריקרדו ריקו המנצח.
בתחילת 2011 ניצח הרמנס את המרוץ החד יומי בספרד, טרופאו אינקה-אינקה. לאחר מכן סיים שישי במרוץ הקטעים באיטליה, "ג'ירו די סרדנה", 43 שניות מפטר סאגאן המנצח. בהמשך העונה התרכז במרוצים חד יומיים בבלגיה והולנד, כשסיים שלישי בגרנד פרי פינו קרמי ו-12 בחץ ברבנט, 2:19 דקות מפיליפ ז'ילבר המנצח. בקלאסיקות הארדנים בלט הרמנס במרוץ אמסטל גולד לאחר ששימש כמוביל קבוצתו במרוץ, כשסיים שמיני, 18 שניות מז'ילבר שניצח גם במרוץ הזה. לאחר מכן סיים במקומות 17 בלה פלש ואלון ו-22 במונומנט לייז'–בסטון–לייז'. בהמשך העונה סיים שלישי בטור דה וואלני, 22 שניות מגרג ואן אוורמאט, לאחר שסיים שלישי בקטע השני והחמישי. לאחר מכן המשיך למקום תשיעי כללי באנקו טור, 1:09 דקות מאדוואלד בואסון האגן, וסיים שני באליפות בלגיה בנגד השעון, 10 שניות מז'ילבר המנצח. לקראת סוף העונה התחרה במרוץ החד יומי לזכר פרנק ואנדברוקה, וסיים שישי.
ביוגרפיה > רדיושק–ניסאן (2012–2013)

ב-2012 עבר לרדיושק–ניסאן. הוא ערך את הופעת הבכורה שלו בגרנד טור כאשר נבחר לג'ירו ד'איטליה וסיים את המרוץ במקום ה-73. באליפות בלגיה בנגד השעון שוב סיים שני, 48 שניות מקריסטופ ואנדוולה המנצח. את 2013 פתח הרמנס עם מקום חמישי בטור דאון אנדר, 34 שניות מטום ילטה-סלגטר המנצח, לאחר שבקטע השני במרוץ סיים במקום השלישי. בהמשך העונה ערך הופעת בכורה בוואלטה אספנייה וסייע לכריס הורנר לנצח את המרוץ, כשהוא עצמו מסיים במקום ה-61.
ביוגרפיה > BMC Racing Team (2014–2017)

ב-2014 הצטרף לBMC Racing Team האמריקאית. הוא סיים שישי באליפות בלגיה בנגד השעון ולאחר מכן התחרה בפעם השנייה בג'ירו ד'איטליה וסיים את המרוץ במקום ה-72, כשהוא משמש כפועל של קאדל אוונס ומסייע לו לסיים במקום השמיני את המרוץ. לאחר מכן התחרה בטור של יוטה, בקטע הרביעי של המרוץ סיים שני, 57 שניות אחרי טום דניאלסון, כשהוא מסיים לצד כריס הורנר והתייצב במקום השלישי במרוץ, עליו שמר עד הקטע השביעי והאחרון, בו איבד אותו לווינר אנאקונה, בסופו של דבר סיים הרמנס רביעי את המרוץ, 1:46 דקות מדניאלסון המנצח. לאחר מכן התחרה במרוץ הקטעים "USA Pro Challenge" והתבלט בקטעים הראשונים של המרוץ לאחר שסיים בחמישייה הראשונה, אך בסופו של דבר סיים במקום התשיעי. לאחר מכן סיים במקום התשיעי ב-ג'יפי קווסט פראנס - פלואה, לאחר שהיה חלק מהדבוקה המובילה במרוץ שממנה יצא המנצח, סילבן שאבנל.
ב-2015 התוצאה הבכירה הראשונה של הרמנס הגיעה בטור של עומאן, כשסיים שמיני ושימש כמוביל קבוצתו, 1:15 דקות מרפאל ואלס המנצח. באפריל התחרה בסדרה של מרוצים חד יומיים בהולנד ובלגיה, בחץ ברבנט רכב בקבוצת הבריחה ביחד עם דיווייד טאנר האוסטרלי, כשנשארו 3.5 קילומטרים לסיום המרוץ, התפרק טאנר ולא הצליח לעמוד בקצב של הרמנס שהמשיך לרכיבת סולו עד הניצחון, כשהוא מקדים בשתי שניות בלבד את הדבוקה שמאחוריו, שהוביל אותה מייקל מת'יוס במקום השני ופיליפ ז'ילבר, בן קבוצתו, במקום השלישי. כמה שבועות לאחר מכן התחרה בטור דה יורקשייר וניצח את הקטע לאחר שהתקיף מהפלוטון ותפס בדרך את הבורח לאוסון קראדוק שהוביל לבדו את המרוץ, בדירוג הכללי סיים הרמנס שישי, 1:05 דקות מלארס פיטר נורדהוג. בהמשך העונה התחרה בטור של אוסטריה, בקטע הרביעי במרוץ שהיה הררי סיים שלישי, 9 שניות מויקטור דה לה פרטה המנצח ויאן הירט. בעקבות כך עלה למקום השני הכללי, 2 שניות אחרי הירט, עליו שמר עד הסיום בפער של 1:21 דקות מדה לה פרטה שלבסוף ניצח את המרוץ. לאחר מכן המשיך הרמנס לבלוט עם מקום שלישי כללי בטור של פולין, 3 שניות מיון איסאגירה. לאחר מכן התחרה במרוץ הארקטי של נורווגיה וניצח את הקטע השלישי במרוץ, עד הקטע הרביעי והאחרון במרוץ מוקם שני, אך בקטע עצמו סיים במקום ה-18 ובעקבות כך ירד עד למקום התשיעי, 1:33 דקות מריין טאראמיי המנצח.
ב-2016 תכנן הרמנס לערוך הופעת בכורה בוואלטה אספניה, לצורך כך התחרה במרוץ ההכנה, וואלטה אה בורגוס, וסיים שני את המרוץ, שנייה בלבד מאלברטו קונטדור המנצח, לאחר שסיים שלישי בשלב החמישי והמכריע, 22 שניות מסרחיו פרדילה המנצח. בוואלטה אספניה לעומת זאת לא הצליח לבלוט וסיים במקום ה-14 הכללי, כשהתוצאה הבכירה שלו הייתה מקום רביעי בקטע ה-6 במרוץ, 22 שניות מסיימון ייטס. בן קבוצתו, דרווין אטאפומה, בלט יותר בעליות ואף הוביל את המרוץ חלק ממנו. לקראת סוף העונה סיים שביעי בטור אבו דאבי.
ב-2017 פתח הרמנס את העונה בוולטה אה ולנסיה וסיים שני את המרוץ, 13 שניות מנאירו קינטנה המנצח, לאחר שקבוצתו של הרמנס ניצחה את מרוץ נגד השעון הקבוצתי. לאחר מכן התחרה בטור של עומאן, בקטע השני גבר על רוי קושטה ויאקוב פוגלסן וניצח את הקטע. גם את הקטע החמישי שהסתיים בעלייה לרכס ג'אבל ח'דר ניצח הרמנס, כשהקדים ב-2 שניות את פאביו ארו וב-11 שניות את קושטה והבטיח ניצחון כללי במרוץ, 22 שניות מקושטה ו-35 מארו, בעקבות כך הפך הרמנס לבלגי הראשון שניצח את המרוץ והשיג את אחד מההישגים הגדולים בקריירה שלו. בהמשך העונה ערך השתתפות שלישית בג'ירו ד'איטליה וסיים שישי בקטע ה-11 לאחר שהיה בקבוצת הבריחה של הקטע, אך פרש במהלך הקטע ה-16. לאחר הג'ירו סיים שלישי באליפות בלגיה בנגד השעון וסיים חמישי בטור של גואנגשי.
ביוגרפיה > Israel Cycling Academy (2018–2023)

ב-2018 הצטרף הרמנס ל-Israel Cycling Academy ולמעשה חזר לדרג הפרו קונטיננטל, הדרג המשני לקבוצות בעולם, לראשונה מאז 2009 (כשרכב עבור טופספורט פלנדרן - מרקטור). הרמנס הוצג כרוכב הבכיר של הקבוצה וכמוביל שלה. הוא פתח את העונה עם מקום תשיעי בטרופאו לאיגווייה ומקום 11 בוולטה אה ולנסיה. בהמשך העונה נבחר לג'ירו ד'איטליה ושימש כמוביל קבוצתו, התוצאה הטובה ביותר שלו הייתה מקום 11 בקטע ה-6, והוא סיים את הג'ירו במקום ה-45. לאחר מכן ניצח הרמנס את הטור של אוסטריה, לאחר שניצח את הקטע השלישי שהסתיים בעלייה ל-Kitzbüheler Horn, שמר על ההובלה בחמשת הקטעים הבאים וגבר בדירוג על הרמן פרנסטיינר (בחריין מרידה) ב-18 שניות ודריו קאטלדו (אסטנה) ב-48 שניות. לאחר מכן התחרה בטור של יוטה, בקטע החמישי שהסתיים בעלייה סיים שני, 39 שניות אחרי ספ קוס המנצח. בקטע השישי והאחרון סיים שישי וקוס הגדיל ממנו את הפער ל-2:09 דקות, אך הרמנס שמר על המקום השני שלו. בהמשך העונה התחרה במרוץ אוקולו–סלובנסקה בסלובקיה וסיים אותו במקום הרביעי.
ב-2019, התוצאה הבכירה הראשונה של הרמנס הגיעה במרוץ החד יומי בהולנד, וולטה לימבורג, לקראת סוף המרוץ התקיף ביחד עם פטריק מילר וג'סטין ג'ולס, אך בספרינט הסיום בין השלושה מילר גבר על ג'ולס, כשהרמנס סיים במקום השלישי בפער של ארבע שניות. הוא סיים שמיני בטור של סלובניה, 2:21 דקות מדייגו אוליסי, ושיחזר את הישגו מ-2018 כשניצח גם הפעם את הטור של אוסטריה, וגם במהדורה הזו זה קרה לאחר שניצח קטע בודד שהסתיים בעלייה, הפעם זה היה קטע 4, כשהקדים את בן אוקונור ב-6 שניות ואת ווינר אנאקונה ב-9 שניות. לאחר מכן סיים שני במרוץ הקטעים "אדריאטיקה יוניקה" באיטליה, 15 שניות ממארק פדון המנצח, כשהרמנס מנצח את קטגוריית ההרים במרוץ. לאחר מכן התחרה בטור של יוטה וניצח את קטעים 2 ו-3, מה שהבטיח לו ניצחון כללי, כשהוא מקדים ב-50 שניות את ג'יימס פיקולי.
הערות שוליים

↑  The Larry.H Miller Tour of Utah | 2019, procyclingstats.com
הרמנס במהלך ג'ירו ד'איטליה 2018
הכול פוליטי

| --- | --- |
סמליל התוכנית
סמליל התוכנית
 סוגה:  אקטואליה
 בימוי:  איציק בראשי
 מנחים:  קרן אוזן (4 בפברואר 2023-הווה) מגישים מחליפים:  יואב קרקובסקי בעבר  יערה שפירא (17 ביולי 2021 - 21 בינואר 2023) סולימאן מסוודה (21 ביולי 2021 - 21 בינואר 2023)  דב גיל-הר (23 בפברואר 2019 - 6 באפריל 2019, 10 במרץ 2021 - 10 ביולי 2021)  אסף ליברמן (9 בינואר 2021 - 26 ביוני 2021)
 ארץ מקור:  ישראל ישראל
 שפות:  עברית
 הפקה
 מפיק:  שי ורקר
 חברת הפקה:  כאן חדשות
 עורכים:  שמעון עשור
 אתר צילומים:  אולפן כאן
 אורך פרק:  60-120 דקות
 שידור
 רשת שידור:  כאן 11
 פורמט (תמונה):  1080p, HDTV
 תקופת שידור מקורית:  17 בפברואר 2019 – הווה
 קישורים חיצוניים
 הכול פוליטי
הכול פוליטי היא תוכנית אקטואליה-פוליטית שבועית שמשודרת בערוץ כאן 11. את התוכנית מגישה קרן אוזן. היא משודרת במוצאי שבת בשעה 18:00 ועד לחדשות השבת.
בשנת 2019, הגיש את התוכנית דב גיל-הר. בשנים 2021-2020 הגיש אותה אסף ליברמן ובשנים 2021-2023 הגישו את התוכנית יערה שפירא וסולימאן מסוודה.
התוכנית מציגה פאנל פרשנים בנושא השבוע החולף בדגש על הפן הפוליטי. בכל תוכנית נערכים ראיונות עם פוליטיקאים, כמו כן פינות נוספות כגון: פינה בתחילת התוכנית בה המנחים מציגים ציטוטים של פוליטיקאים ואומרים את מה שבאמת התכוונו להגיד כביכול, וכן משאלי רחוב בנושאים שונים.
ראו גם

פגוש את העיתונות
פופוליטיקה
המטה המרכזי
חדשות שישי

| --- | --- |
סמליל מהדורת החדשות
סמליל מהדורת החדשות
 יוצרים:  תאגיד השידור הישראלי   כאן 11   כאן חדשות
 מנחים:  מואב ורדי (31 במרץ 2023 - הווה)   גאולה אבן-סער (15 באוקטובר 2021 - 31 ביולי 2022)   ירון דקל (22 בפברואר 2019 - 28 באוגוסט 2021)   דב גיל-הר 22 בפברואר 2022 - 28 באוגוסט 2022)   מגישים מחליפים:   מאיה ראכלין   שאול אמסטרדמסקי   גילי כהן   יאיר ויינרב
 ארץ מקור:  ישראל ישראל
 שפות:  עברית
 שידור
 רשת שידור:  כאן 11
 תקופת שידור מקורית:  22 בפברואר 2019 – הווה
 קישורים חיצוניים
 השבוע
"חדשות שישי" (שבעבר נקראה "השבוע") היא מהדורת חדשות שבועית המשודרת בתאגיד בערוץ כאן 11 ומוגשת על ידי מואב ורדי.
המהדורה מסכמת את הכותרות המרכזיות של השבוע. המהדורה משודרת בערבי ימי שישי בשעות 19:56–21:30. בין היתר, משודרות בה כתבות מגזין, פינות טבע וקטעי ארכיון.
היסטוריה

המהדורה שודרה לראשונה ב-22 בפברואר 2019, כאשר היא מחליפה את מהדורת "חדשות השבוע" ששודרה במשך שנתיים, מתחילת שידורי תאגיד השידור הציבורי.
ירון דקל היה המנחה העיקרי של מהדורת "חדשות שישי" מתחילת שידוריה, ושמה הרשמי היה אז "השבוע עם ירון דקל". בשנת 2021 נודע כי דקל מונה לנציג הסוכנות היהודית בקנדה. בעקבות כך, ב-27 באוגוסט הגיש דקל את תוכניתו האחרונה לאחר כשנתיים וחצי בתאגיד. לאחר מכן, במשך שלוש פעמים הגיש את המהדורה יאיר ויינרב - ופעם אחת גילי כהן.
החל מ-15 באוקטובר 2021 הגישה את המהדורה גאולה אבן-סער, ובשל כך, שונה שמה של התוכנית ל"השבוע עם גאולה".
ב-31 ביולי 2022 הודיעה גאולה אבן-סער על פרישתה מהתפקיד. קודם לכן, הושעתה מהגשת התוכנית בתקופת הבחירות לכנסת העשרים וחמש בעקבות החשש מניגוד עניינים וקרבתה לשר המשפטים דאז, גדעון סער.
בנובמבר 2022, הוחלף שם המהדורה ל"חדשות שישי" עם חידוש הפתיחים של המהדורות ובמטרה להתחבר לשם "כאן חדשות".
ב-29 במרץ 2023 נבחר מואב ורדי להגיש את המהדורה במקומה של אבן-סער שפרשה מתפקידה.
הערות שוליים

↑  ירון דקל הודיע שיעזוב את התאגיד בקיץ. מה הג'וב הבא?, באתר אייס, 24 במאי 2021
↑  חוזרת לזירה המרכזית: התפקיד החדש של גאולה אבן-סער, באתר מעריב אונליין, 14 בספטמבר 2021
↑  קיץ ברבנר, ‏"אישה היא לא רק הגבר שהיא נשואה לו": גאולה אבן-סער התפטרה מכאן 11, באתר מעריב אונליין, 31 ביולי 2022
↑  כאן 11 מצאה מחליף לגאולה אבן: מגיש חדש לחדשות שישי, באתר אייס, 29 במרץ 2023
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
מחוץ לבועה

| --- | --- |
 סוגה:  מגזין
 מנחים:  אמירה בוזגלו, אושרה פרידמן
 ארץ מקור:  ישראל 
 שפות:  עברית 
 הפקה
 חברת הפקה:  טופליין תקשורת
 אתר צילומים:  אולפני טופליין, קריית שמונה
 אורך פרק:  שעה
 שידור
 רשת שידור:  ערוץ עשר 
 רשת שידור בישראל:  ערוץ עשר
 תקופת שידור מקורית:  2016–2017
 
מחוץ לבועה היא תוכנית טלוויזיה המשודרת בערוץ עשר ועוסקת בנושאי הפריפריה במדינת ישראל.
"מחוץ לבועה" היא תוכנית טלוויזיה יומית המשודרת בשעות הצהריים החל משנת 2016. התוכנית החליפה את התוכנית "זמן מיסטיקה", ששודרה אף היא במסגרת של רצועה יומית. "מחוץ לבועה" היא תוכנית אולפן המצולמת באולפני "טופ ליין" בקריית שמונה. מגישתה הראשונה של התוכנית הייתה אמירה בוזגלו. החל מ-2017 היא מוגשת על ידי אושרה פרידמן, שעלתה לישראל מאתיופיה בילדותה, ומתגוררת בקריית מוצקין.
בתוכנית מתארח פאנל אורחים הדן בנושאים שונים הקשורים לפריפריה הגאוגרפית של ישראל (הגליל והנגב) בתחומים כגון תעסוקה, בריאות, רווחה ותרבות. בין האורחים, ראשי רשויות, אנשי אקדמיה, פעילים חברתיים ועוד.
הערות שוליים

↑  בן שיף, מחוץ לבועה הפכה מגרש ביתי למצויני באר שבע והנגב, באתר באר שבע נט, 15 באוגוסט 2016
↑  "אני רוצה להיות שרת הרווחה", באתר blinker‏, 16 ביולי 2017
מזל (סרט)

| --- | --- |

כרזת הסרט הרשמית
 בימוי:  פגי הולמס
 הופק בידי:  ג'ון לאסיטר דייוויד אליסון דנה גולדברג דייוויד אייסנמן
 תסריט:  קיאל מורי ג'ונתן אייבל גלן ברגר
 עריכה:  ויליאם ג'יי קאפארלה
 מדבבים:  אווה נובלזדה סיימון פג ג'יין פונדה וופי גולדברג פלולה בורג ליל ריי הווארי קולין אודונהיו ג'ון ראטזנברגר
 מוזיקה:  ג'ון דבני
 מדינה:  ארצות הברית ארצות הברית ספרד ספרד
 חברת הפקה:  Apple Original Films סקיידאנס הנפשה סקיידאנס הנפשה מדריד
 חברה מפיצה:  אפל TV פלוס
 הקרנת בכורה:  5 באוגוסט 2022 (ארצות הברית)
 משך הקרנה:  105 דק' 
 שפת הסרט:  אנגלית
 סוגה:  סרט הרפתקאות, סרט פנטזיה, קומדיה, סרט לכל המשפחה, סרט קומדיה, סרט בסוגת ספרות עלילה ספקולטיבית 
 אתר רשמי
 דף הסרט ב־IMDb
 
מזל (באנגלית: Luck) הוא סרט פנטזיה קומי אמריקאי-ספרדי בהנפשה ממוחשבת, אשר הופק על ידי סקיידאנס הנפשה וסקיידאנס הנפשה מדריד. הסרט הופק על ידי ג'ון לאסיטר ופגי הולמס ביימה את הסרט על פי תסריט של קיאל מורי. בסרט מדבבים איווה נובלזדה, סיימון פג, ג'יין פונדה, וופי גולדברג, פלולה בורג, ליל ריי הווארי, קולין אודונהיו וג'ון ראטזנברגר.
הסרט יצא לשירות אפל TV פלוס ב-5 באוגוסט 2022 בארצות הברית.
תקציר העלילה

כאשר נערה חסרת מזל מגיעה לארץ נסתרת של מזל טוב ומזל רע, היא מתיידדת עם יצורים קסומים כדי לחשוף כוח אשר חזק יותר מהמזל עצמו.
מדבבים

איווה נובלזדה בתפקיד סאם גרינפילד, נערה חסרת מזל אשר מגלה על ארץ המזל.
סיימון פג בתפקיד בוב, חתול שחור אשר נהיה השותף שם סאם למסע.
ג'יין פונדה בתפקיד הדרקונית, מנהלת המזל הטוב.
וופי גולדברג בתפקיד הקפטנית, ראש הצוות של ארץ המזל.
פלולה בורג בתפקיד ג'ף, חד-קרן.
ליל ריי הווארי בתפקיד מארב, המנהל של בוב אשר מנהל חנות פרחים.
קולין אודונהיו בתפקיד גרי, שדון משאלות אשר עובד עם בוב.
ג'ון ראטזנברגר בתפקיד רוטי, שורש חסר מזל וראש עיר של המזל הרע.
אדלין ספון בתפקיד הייזל, חברתה הטובה של סאם והשותפה שלה לחדרה.
הפקה > פיתוח

ביולי 2017, סרטי פרמאונט וסקיידאנס הגיעו להסכם רב שנתי עם Ilion Animation Studios, והכריזו על סרטם הראשון מזל עם תאריך ההפצה 19 במרץ 2021. אלסנדרו קרלוני נבחר לביים את הסרט וג'ונתן אייבל וגלן ברגר יכתבו את התסריט. בינואר 2019, שכרו סקיידאנס הנפשה את ג'ון לאסיטר, מנכ"ל לשעבר של אולפני ההנפשה של וולט דיסני ופיקסאר, בתור ראש חברת ההנפשה. בעקבות זאת, מנהלת פרמאונט הנפשה, מריאל סוריה, חשפה שפרמאונט לא תכלל בהפקת הסרט עם סקיידאנס הנפשה. בעקבות זאת, Apple Original Films החליפו את פרמאונט בתור חברת ההפקה של הסרט בעוד שאפל TV פלוס תפיץ את הסרט אצלם. בינואר 2020, קרלוני הוחלף בפגי הולמס אשר ביימה את הסרטים טינקרבל וסוד הכנפיים וטינקרבל ופיית הפיראטים בתקופה של לאסיטר. קיאל מורי, התסריטאי של הסרטים מכוניות ומכוניות 3, נבחר לשכתב את התסריט.
הפקה > ליהוק

באפריל 2019, אמה תומפסון נבחרה לדבב את אחת הדמויות בסרט, אולם היא סירבה לאחר ששמעה שג'ון לאסיטר יפיק את הסרט. בפברואר 2021 ג'יין פונדה לוהקה לתפקיד הדרקונית, וביוני של אותה שנה וופי גולדברג לוהקה לתפקיד הקפטנית.
הפקה > הנפשה

חלק מהפקת הסרט נעשתה בתקופת מגפת הקורונה.
הפצה

הסרט יצא לשירות אפל TV פלוס בארצות הברית ב-5 באוגוסט 2022. הסרט היה צפוי לצאת לאקרנים ב-19 במרץ 2021 ואז נדחה ל-18 בפברואר 2022. ב-16 בדצמבר 2020, נודע כי אפל TV פלוס רכשו את הזכויות לסרטים "מזל" ו-"Spellbound".
פוליאקובים

| --- | --- |

 סוגה:  תוכנית מציאות 
 יוצרים:  יונתן קוניאק אילן עבודי יעל פוליאקוב
 כותבים:  יונתן קוניאק אילן עבודי יעל פוליאקוב  נעה אסנר
 בימוי:  יונתן קוניאק אילן עבודי
 משתתפים:  יעל פוליאקוב שוש פוליאקוב אלעד מילוא איתמר פוליאקוב אריאל פוליאקוב יונתן פוליאקוב
 ארץ מקור:  ישראל ישראל
 שפות:  עברית
 מספר עונות:  2 
 מספר פרקים:  26 
 הפקה
 מפיק:  דפנה פרנר שי אינס רונן מיכאלי (עונה 1) אורית כץ (עונה 1) דורין הרשקוביץ-חביס (עונה 2) רועי תורג'מן
 חברת הפקה:  סלוצקי אפיקי השקעות
 עורכים:  אילן עבודי יונתן קוניאק נעה אסנר דולב מורן חן צחור מרתה ויזלטיר סרחיו ליברמן גלעד אריאל טלי גורן
 צלמים:  עמיקם שילה אילן עבודי שי שרף רונן עוז יוחאי עצמון בועז מסיקה
 מוזיקה:  דודוש קלמס גל תורן
 אורך פרק:  30 דקות
 שידור
 רשת שידור:  HOT 3 HOT VOD
 תקופת שידור מקורית:  26 במאי 2016 – 11 ביוני 2017
 קישורים חיצוניים
 אתר הסדרה
 
פוליאקובים היא תוכנית דוקו ריאליטי ישראלית שנוצרה על ידי יונתן קוניאק, אילן עבודי ויעל פוליאקוב. הסדרה משודרת ב-HOT3 החל מה-26 במאי 2016. וחזרה לעונה שנייה ב-1 במאי 2017.
הסדרה זכתה בפרס האקדמיה לטלוויזיה לשנת 2016 בקטגוריית דוקו-ריאליטי, והייתה מועמדת לזכייה בפרס האקדמיה לטלוויזיה לשנת 2017.